ร้านนี้อร่อยมาก ทานมาหลายปีรสชาติดีไม่เปลี่ยนแปลง แม้ไม่ได้อยู่ติดทะเล แต่อาหารอร่อยที่สุดในละแวกนั้น ทำให้ทุกครั้งที่ไปชะอำจะต้องทานร้านนี้เสมอ เมนูประจำคือข้าวผัดไข่ปู เป็นข้าวผัดที่ใส่ทั้งเนื้อปูและไข่ปูเคี้ยวหนึบหนับ และปลาเก๋าทอดพริกเกลือโรยด้วยพริกกระเทียมทอดกรอบท่วมจาน ปลาเก๋าเนื้อแน่นทอดจนกรอบทานได้ทั้งตัวทั้งกระดูก ยิ่งใช้มือแกะปลาจิ้มน้ำจิ้มซีฟู้ดแล้วทานกับข้าวสวยร้อนๆ ตักกระเทียมเจียวหอมกรอบมาทานกับข้าวด้วยก็อร่อยไม่รู้ลืม